Jeg har været kunde ved YouSee siden de opkøbte Onfone, hvor jeg havde mobiltelefoni ved Onfone og TV samt bredbånd ved YouSee. Nu har jeg alle tre ting samlet ved dem og det har hele familien og det har vi haft i flere år, på flere forskellige adresser. Jeg har også haft "youbio", men det var INGEN succes, det virkede ikke 98% af tiden, jeg blev trukket for meget i filmleje og abonnement og login fejlede konstant, Personligt har jeg haft YouSee tv+bredbånd i et hus, i et højhus, i et sommerhus samt en stuelejlighed. Alle venner og familiemedlemmer som har YouSee på den eller den anden måde er bestemt ikke tilfredse, men er ved YouSee enten pga. binding, boligselskab, etc. De har konstant udfald og signalsvigt på mobiltelefoni, tv og bredbånd, og det gælder i hele landet - det er min klare erfaring efter at have kørt på deres, eller TDCs, netværk igennem alle disse år. Ingen forbedringer kommer uanset hvor højt man råber og din henvendelse bliver aldrig taget seriøst. Det er også pivelendigt, at man ikke kan kontakte dem, hvis ens telefon på en eller andens vis er spærret. Det er der mange selskaber der har åbnet op for efterhånden. Jeg er i kontakt med YouSee gennemsnitligt en gang om måneden på enten mine egne eller families vegne og har måske sammenlagt haft cirka 70-90 sager ved dem. Ikke en eneste gang har man modtaget kompensation, da dette er et fremmedord ved YouSee. Deres sagsbehandlingstid kan sammenlignes med det offentlige system, og det er kun hvis du konstant rykker dem. De kan være op til en måned om at svare på din mail, og når du så får et svar, så er den fyldt med stavefejl og besvare kun en lille del af dine spørgsmål. De er også bedøvende ligeglade med hvor længe du har været kunde. Deres medarbejdere er så elendige servicemennesker, som jeg i virkeligheden nærmere ville beskrive som unge nytrænede sælgere. Det er også helt uhørt at man ikke kan ringe til dem i weekenden hvis man har spørgsmål til noget, som ikke er teknisk. De har ofte uhørt lang ventetid på telefonen og kundeservice har rigtig ofte meget få samarbejdsløsninger, og man kan høre hvor flove de er over den elendige service de er underlagt at give, i forhold til et selskab som Call me hvor alle medarbejdere har frie tøjler. Måske derfor at netop det selskab ligger øverst på trustpilot? YouSee er i det hele taget også bare enorm dyrt sammenlignet med øvrige selskaber, men jeg betalte gerne ekstra, hvis produkt og service var i orden! 
Jeg HADER YouSee. Og jeg fatter ikke, at I kan blive ved og ved med at dumme jer. Især fordi det er nøjagtig samme fejl I laver. Faktureringsfejl og fejlinformation topper helt klart, samt jeres elendighed til at overholde aftaler når I fx lover at ringe tilbage, men aldrig gør det. Det har jeg oplevet cirka 20-30 gange efterhånden. Der også tit problemer med selvbetjening. Jeg har intet tilovers for jer længere. Senest er jeg lige flyttet i en ny bolig. Tada, der er selvfølgelig YouSee, og det er inkluderet i lejen. Jeg tænker okay skidt pyt, men får lige opgraderet netforbindelsen og bestilt nogle ekstra kanaler, og finder muligvis et alternativ derefter. Så får jeg en mail fra jer, dagen efter det er blevet aktiveret, om at I har modtaget min henvendelse om at jeg ønsker at annullere hele ordren. YOUSEE, hvad er det for en henvendelse I snakker om?! Gu' f**** har jeg ikke annulleret noget. Når jeg så ringer til jer for at spørge, får jeg fat på teknisk support der siger det ser ud til at være forrige lejer der har opsagt det. Hvordan i hulens navn kan det lade sig gøre, når produktet står i MIT navn. Jeg efterlyser samtidig en "returkasse" I har lovet at sende til at returnere tidligere TDC produkter, den har I åbenbart fået retur, da I har sendt til min gamle adresse på trods af jeg gjorde tydeligt opmærksom på at jeg ikke længere bor der. Svaret lød så, at I ikke har mulighed for at gensende den og mit svar lyder, at jeg ikke har mulighed for at indlevere. Så må I selv afhente på adressen. I skulle skamme jer til allerhøjeste grad. Det siger alle meningsmålinger om jer! Og jeg er stadig stikhamrende tosset over I sendte en inkasso sag til mig, på baggrund af jeres elendighed, men jeg orkede ikke tage kampen op med jer, da jeg ved det er som at tale med en dør! SJUSK. Man kan under ingen omstændigheder have tillid til jer som udbyder, uanset hvor meget man har ved jer, hvad man har ved jer, hvor man har det, hvem man er, hvordan man betaler eller hvor meget man betaler. Og så få dog fixet det problem, der står når man logger ind for at betale sin mobilregning!
"Vi oplever desværre problemer med kreditkort betaling hvis du benytter browseren Safari og Internet Explorer 8. Oplever du fejl råder vi dig til at bruge en anden browser f.eks. Firefox eller Chrome"
Det har stået der siden Onfone! Hvor mange år er det ikke efterhånden. Laver jeres IT og web folk ikke noget når de går på arbejde? I er pinlige og I skal kun prise jer lykkelige for, at jeg ikke har delt de korrespondancer jeg ligger inde med. PUHA!